CELEX: 32019R0645
Language: sl
Date: 2019-04-15 00:00:00
Title: Izvedbena uredba Komisije (EU) 2019/645 z dne 15. aprila 2019 o uvrstitvi določenega blaga v kombinirano nomenklaturo

25.4.2019   
               
               
                  SL
               
               
                  Uradni list Evropske unije
               
               
                  L 110/7
               
            
         IZVEDBENA UREDBA KOMISIJE (EU) 2019/645
         z dne 15. aprila 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. aprila 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek, izdelan iz tkanega tekstila (bombaža), sestavljen iz treh skupaj zašitih tekstilnih žepov in konstruiran tako, da visi z ograje dvignjene postelje.
                        Izdelek je namenjen shranjevanju majhnih predmetov. Žepi so lahko dekorirani tako, da se ujemajo s temo otroške sobe.
                        Glej sliko (*1).
                     
                     
                        6307 90 98 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 7(f) k oddelku XI ter besedilo oznak KN 6307 , 6307 90  in 6307 90 98 .
                        Žepi se ne štejejo za izdelke za notranjo opremo (glej tudi pojasnjevalne opombe harmoniziranega sistema k tarifni številki 6304 ), ampak se uporabljajo kot enote za shranjevanje.
                        Zato je uvrstitev izdelka pod tarifno številko 6304  kot „drugi izdelki za notranjo opremo“ izključena. To je gotov tekstilni izdelek, ki ni podrobneje vključen pod druge tarifne številke oddelka XI ali drugje v smislu tarifne številke 6307  (glej tudi pojasnjevalne opombe harmoniziranega sistema k tarifni številki 6307 ).
                        Izdelek je zato treba uvrstiti pod oznako KN 6307 90 98  kot drug gotov tekstilni izdelek.
                     
                  
               (*1)  Slika je samo informativne narave.